cyanic-selkie/wikianc huggingface dataset:
Bas Dost
Seurajoukkueura
Dost aloitti uransa vuonna 2007 Alankomaiden toiseksi korkeimman sarjatason FC Emmenissä, jota hän edusti vuodet 2007–2008 pelaten 23 ottelua, joissa syntyi kuusi maalia. Yhdessä vaiheessa Dost oli siirtymässä Veikkausliigan RoPS:iin, jossa oli valmentajana Emmenissäkin toiminut Tom Saintfiet. Siirto kuitenkin kaatui siihen, ettei RoPS halunnut pelaajaa.
Heinäkuussa 2008 Dost siirtyi Eredivisien Heracles Almeloon. Hän teki pääsarjadebyyttinsä elokuussa 2008 Feyenoordia vastaan ja avausmaali syntyi jo seuraavassa kuussa SC Heerenveenin verkkoon. Dost pelasi Heraclesin paidassa kahden kauden aikana 63 ottelua, joissa hän löysi maaliverkon 18 kertaa.
Kesän 2010 siirtoikkunassa Dost siirtyi SC Heerenveeniin, joka sekin pelasi maan korkeimmalla sarjatasolla Eredivisiessä. Debyytti Heerenveenin paidassa tapahtui elokuussa 2010 PSV Eindhovenia vastaan ja avausmaali tuli vielä samassa kuussa NAC Bredaa vastaan. Tuossa ottelussa Dost onnistui kahdesti. Ensimmäisellä kaudellaan hän teki 32 pelissä 13 maalia ollen seuran kauden paras maalintekijä. Seuraava kausi eli kausi 2011–2012 oli Dostin uran paras. Hän teki 34 ottelussa 32 maalia ja voitti näin ollen Eredivisien maalikuninkuuden. Dost teki kolmessa ottelussa kauden aikana kolme maalia tai enemmän ja joulukuussa 2011 hän viimeisteli joukkueensa kaikki maalit 0-5-voitossa SBV Excelsioria vastaan.
Kesän 2012 siirtoikkunassa Dost vaihtoi seuraa. Hän siirtyi Saksan Bundesliigan VfL Wolfsburgiin. Debyytti Bundesliigassa tapahtui elokuussa 2012 VfB Stuttgartia vastaan. Tuossa ottelussa Dost iski myös avausmaalinsa Bundesliigassa. Ensimmäisellä kaudellaan Dost teki 28 ottelussa kahdeksan osumaa. Toisella kaudellaan eli kaudella 2013–2014 Dost pelasi vain 13 ottelua onnistuen maalinteossa neljästi. Tammikuussa 2015 Dostista tuli ensimmäinen pelaaja yli 100 otteluun, joka onnistui kahdesti Bayern Müncheniä vastaan, kun Wolfsburg voitti hallitsevan mestarin peräti 4-1. Saman vuoden helmikuussa Dost teki neljä osumaa Wolfsburgin voitettua Bayer Leverkusenin 5-4. Dostin ura Wolfsburgissa päättyi vuonna 2016.
Elokuussa 2016 Dost siirtyi Sporting Lissaboniin. Hän oli 34 maalillaan Portugalin liigan paras maalintekijä kaudella 2016–2017. Hän voitti Portugalin cupin vuonna 2019.
Maajoukkueura
pienoiskuva|180px|Dost (keskellä) juhlii ensimmäistä maajoukkuemaaliaan marraskuussa 2015. Dost on pelannut sekä Alankomaiden alle 20- että alle 21-vuotiaiden maajoukkueissa. Alle 20-vuotiaissa hän pelasi vuonna 2009 neljä ottelua tekemättä maaleja ja alle 21-vuotiassa vuosina 2009–2011 kymmenen ottelua tehden viisi maalia. Elokuussa 2012 Alankomaiden jalkapallomaajoukkueen silloinen päävalmentaja Louis van Gaal kutsui Dostin mukaan harjoitusotteluun Belgiaa vastaan. Dost ei kuitenkaan debytoinut ottelussa. Hän debytoi maajoukkueessa maaliskuussa 2015 EM-karsintaottelussa Turkkia vastaan.
Pekka – Inside the Mind of a School Shooter
Pekka – Inside the Mind of a School Shooter on hollantilaisen Alexander Oeyn ohjaama dokumenttielokuva Pekka-Eric Auvisesta, joka surmasi kahdeksan ihmistä ja itsensä Jokelan koulukeskuksessa vuonna 2007.
Oey hyödynsi dokumentissa muun muassa koulusurmista selvinneen Alviina Alametsän keräämää aineistoa, joka koostui tutkijoiden, mielenterveysalan asiantuntijoiden, Auvisen läheisten, opettajien ja oppilaiden haastatteluista. Alametsä toimi dokumentin tutkimuskonsulttina. Haastateltavaksi kameran eteen Oey sai kolme tapahtumahetkellä koulussa ollutta oppilasta ja kaksi opettajaa, useita asiantuntijoita, ala-asteen opettajan sekä läheisen nettiystävän. Auvisen vanhemmat eivät ole mukana dokumentissa.
Elokuva esitettiin Suomessa ensimmäisen kerran DocPoint-elokuvafestivaaleilla 28. tammikuuta 2015.
Stanley Matthews
Peliura
Jäähyväisottelunsa Stanley Matthews pelasi 28. huhtikuuta 1965, kun Stoke FC kohtasi kansainvälisen yhdistelmäjoukkueen, jossa pelasivat muun muassa Karl-Heinz Schnellinger, Lev Jašin ja Ferenc Puskás.
Valmentajana
Pelattuaan 698 Englannin liigan ottelua Matthews siirtyi valmentajaksi ensin Port Valeen, sitten hän muutti Maltalle valmentamaan sikäläistä Hiberniansia, jossa oli myös pelaajana jopa 55-vuotiaaksi. Hän valmensi vielä "Stan's Men" -joukkuetta Sowetossa sekä viimeksi Kanadassa. Grangemouthissa hänet nähtiin hyväntekeväisyysottelussa vielä 1981 eli 66 vuoden iässä.
Fujitsu Siemens Computers
Fujitsu Siemens Computers oli tietoteknisiä laitteita valmistanut elektroniikkateollisuusyritys, joka toimi Euroopan, Lähi-idän ja Afrikan markkinoilla. Yritys perustettiin vuonna 1999 japanilaisen Fujitsu Limitedin ja saksalaisen Siemens AG:n yhteisyrityksenä. Yrityksen pääkonttori oli Maarssenissa, Alankomaissa, ja se työllisti noin 10 700 henkeä. Huhtikuussa 2009 Fujitsu osti Siemensin osuuden yrityksestä, minkä jälkeen yritys on toiminut Fujitsun kokonaan omistamana tytäryhtiönä nimellä Fujitsu Technology Solutions.
Fujitsu Siemensin tuotteita olivat kannettavat tietokoneet, pöytätyöasemat, kämmentietokoneet, levyjärjestelmät, palvelimet sekä oheislaitteet, kuten näytöt, näppäimistöt ja hiiret. Tuotemerkkejä olivat muun muassa Amilo, Lifebook, Scaleo, Scenic, Esprimo, Futro ja Primergy. Tunnetuimpia tuotteita lienevät olleet kotikäyttöön tarkoitettu Amilo (kannettavien tietokoneiden sarja), Scaleo (pöytätietokonesarja) sekä vastaavasti yrityskäyttöön tarkoitettu Lifebook- ja Esprimo-sarja. Fujitsu Technology Services jatkaa samoilla tuotealueilla kuin Fujitsu Siemens.
Fujitsu-Siemensillä on liittymäkohta myös suomalaisen tietotekniikan historiaan. Fujitsu tuli Euroopan laitevalmistusmarkkinoille hankkimalla vuonna 1990 brittiläisen ICL:n (International Computers Limited), joka puolestaan osti seuraavana vuonna Nokialta sen informaatiojärjestelmät-toimialan (Nokia Data). Fujitsu Siemens valmisti Nokialta periytyneitä tietokonemalleja entisissä Nokian tiloissa Espoon Kilossa vuoteen 2000 asti.
Marian evankeliumi
Sisältö
Kirjoitus käsittelee lähinnä:
Suurin osa näistä käsitellään keskusteluna Marian ja muiden opetuslasten välillä. Maria esittää vastaukset. Vapahtajan lähdön jälkeen Maria toimii siis kirkon ylimpänä auktoriteettina, mikä osoittaa että kirjoituksen on tuottanut lahko, joka on katsonut Marian olleen lahkon perustaja tai joka on arvostanut Mariaa enemmän kuin muita apostoleja. Naispuolisen opetuslapsen suosiminen on saattanut johtua siitä, että hän on naispuolisena voinut edustaa gnostilaisen teologian Sofiaa eli Viisautta, Jeesuksen naispuolista syzygosta eli vastinparia.
Miesopetuslapset eivät kuitenkaan hyväksy opetusta suorilta käsin. Andreas kysyy: ”Mitä mieltä te olette Marian puheista? Minä en ainakaan usko, että Vapahtaja puhui näin. Tämä oli todella outoa opetusta”. Pietari puolestaan kysyy: ”Puhuiko Vapahtaja todella salaa, meidän tietämättämme, naisen kanssa? [..] Pitikö Vapahtaja häntä meitä parempana?” (s. 17)
Samanlainen vastakkainasettelu Marian ja muiden opetuslasten välillä esiintyy myös Tuomaan evankeliumissa, Pistis Sofiassa ja Koptilaisessa egyptiläisten evankeliumissa. Tämä saattaa heijastaa toisen vuosisadan kristityiden parissa olleita jännitteitä. Pietari ja Andreas edustivat ”oikeaoppista” suhtautumista, joka kielsi esoteeriset ilmestykset ja hylkäsi naisten auktoriteetin opettajina.
Kirjoituksen lopussa Maria esitetään Vapahtajan suosikkioppilaana, jota hän rakasti enemmän kuin muita oppilaita. Kirjoitusta on käytetty eräiden muiden gnostilaisten kirjoitusten kanssa tukemaan teoriaa, jonka mukaan Jeesus ja Maria olisivat olleet naimisissa. Tätä ei kuitenkaan voida perustella itse tekstillä.
K. Eric Drexler
thumb|right|K. Eric Drexler Kim Eric Drexler (s. 25. huhtikuuta 1955) on yhdysvaltalainen insinööri, joka tunnetaan parhaiten molekulaarisen nanoteknologian tutkijana ja popularisoijana.
Hän on kirjoittanut aiheesta kolme kirjaa: Engines of Creation (1986), Unbounding the Future (Christine Petersonin ja Gayle Pergamitin kanssa 1991) ja Nanosystems (1992). Drexler on termin ”grey goo” kehittäjä.
Hän myös perusti Foresight Instituten Christine Petersonin kanssa vuonna 1986 edistämään nanoteknologian kehitystyötä.
Alppihiihdon maailmanmestaruuskilpailut 1962
17. alppihiihdon maailmanmestaruuskilpailut järjestettiin Ranskan Chamonix’ssa 10.–18. helmikuuta 1962.
Syöksylasku
<br style="clear:both" />
Suurpujottelu
<br style="clear:both" />
Pujottelu
<br style="clear:both" />
Alppiyhdistetty
<br style="clear:both" />
Mitalitaulukko
Isäntämaa
Olstinden
Olstinden on Skandeihin kuuluva vuorenhuippu Moskenesin kunnassa, Norjan Lofooteilla. Se sijaitsee Kjerkfjordenin rannalla. Sen korkeus merenpinnan tasosta on 675 metriä.
Imelda Staunton
Imelda Mary Philomena Bernadette Staunton (s. 9. tammikuuta 1956 Lontoo) on englantilainen näyttelijä.
Staunton palkittiin Venetsian elokuvajuhlilla parhaasta naispääosasta roolistaan Mike Leighin ohjaamassa elokuvassa Vera Drake. Hän oli vuonna 2004 ehdolla samasta elokuvasta parhaan naispääosan Oscar-palkinnon saajaksi. Samasta roolista hän sai Bafta-palkinnon ja oli ehdolla Golden Globe -palkinnon saajaksi.
Stauntonilla on ollut muita tunnettuja rooleja muun muassa elokuvissa Rakastunut Shakespeare (hoitaja), Järki ja tunteet, Harry Potter ja Feeniksin kilta (Dolores Pimento), Maleficent – Pahatar ja Pride.
Stauntonille on myönnetty kolmesti Laurence Olivier -palkinto. Hänen puolisonsa on näyttelijä Jim Carter. Pariskunta tapasi toisensa vuonna 1982 esiintyessään yhdessä näytelmässä Guys and Dolls. Heillä on yksi tytär, vuonna 1993 syntynyt Bessie. Kaikilla perheen jäsenillä oli roolit televisiosarjassa Cranfordin naiset.
Kivikkorastas
Kivikkorastas (Monticola saxatilis) on pienikokoinen varpuslintu. Suomenkielisestä nimestään huolimatta lajin katsotaan kuuluvan sieppojen, ei rastaiden heimoon. Lajin kuvaili ja nimesi Carl von Linné 1766.
Koko ja ulkonäkö
Linnun pituus on 17–20 cm ja paino 42–65 g. Juhlapukuisella koiraalla on siniharmaa pää, niska ja kaula, sekä ruosteenpunainen alapuoli. Naaras, nuori ja peruspukuinen koiras ovat saman näköisiä, ruskehtavia ja poikittaisjuovaisia. Pyrstö on melko lyhyt ja punertava.
Vanhoilla linnuilla on täydellinen sulkasato kesällä, nuorilla vain osittainen.
Elinympäristö
Pesii vuoristojen rinteillä ja niityillä 1500 metristä ylöspäin.
Lisääntyminen
Pesä on maassa kiven- tai kallionkolossa. Munia on 4–5, joita naaras hautoo 2 viikkoa.
Ravinto
Syö pääasiassa isokokoisia hyönteisiä ja muun muassa marjoja.
Viipurin läänin itäinen vaalipiiri
Vaalipiiriin kuuluivat Käkisalmen ja Sortavalan kaupungit, Lahdenpohjan kauppala sekä Antrean, Harlun, Heinjoen, Hiitolan, Impilahden, Jaakkiman, Joutsenon, Jääsken, Kaukolan, Kirvun, Kivennavan, Korpiselän, Kurkijoen, Kyyrölän (liitettiin Muolaaseen vuonna 1934), Käkisalmen, Lumivaaran,Metsäpirtin, Muolaan, Parikkalan, Pyhäjärven, Rautjärven, Raudun, Ruokolahden, Ruskealan, Räisälän, Sakkolan, Salmen, Simpeleen, Soanlahden, Sortavalan, Suistamon, Suojärven, Terijoen, Uukuniemen, Valkjärven, Vuokselan, Vuoksenrannan ja Äyräpään maalaiskunnat. Toisen maailmansodan jälkeen kunnista jäi Suomeen Joutseno (liitettiin Lappeenrantaan vuonna 2009), Rautjärvi, Ruokolahti, Parikkala, Saari (liitettiin Parikkalaan vuonna 2005), Simpele (liitettiin Rautjärveen vuonna 1973) ja Uukuniemi (liitettiin Parikkalaan vuonna 2005). Jääsken Suomeen jääneistä osista ja osista Joutsenoa ja Ruokolahtea muodostettiin Imatra.
Maalaisliitto
Kannaksen ydinalue muodosti 18 kunnan yhtenäisen alueen, joka oli Maalaisliiton kannatusaluetta. Ydinaluekunnat ryhmittyivät pääasiallisesti Viipuri–Sortavala sekä Hiitola–Rautu rautatie- ja maantiereittien varsille. Tästä päätellen liikenneyhteyksillä on saattanut olla osuutta alueen muotoutumiseen. Kannatukseltaan Kannas oli vahvin Maalaisliiton ydinalueista. Kannatuksen mediaani vuosina 1919–39 oli 64,0 %. Uukuniemi oli alueen maalaisliittolaisin kunta yli 75,0 % mediaanikannatuksella. Kannatuksen ydinalue putosi jyrkästi, joten Maalaisliiton vaikutusalue oli jokseenkin olematon.
Katso myös
Viipurin läänin läntinen vaalipiiri
Mikheil Saakašvili
Mikheil Nikolozis dze Saakašvili (, s. 21. joulukuuta 1967 Tbilisi, Georgian SNT, Neuvostoliitto) on georgialais–ukrainalainen lakimies ja poliitikko. Hän toimi Georgian presidenttinä 2004–2013 ja Ukrainassa Odessan alueen kuvernöörinä 2015–2016.
Nojatuoliunelmia
Nojatuoliunelmia on suomalaisen laulajan Seppo Tammilehdon studioalbumi. Se julkaistiin 1996. Albumi on äänitetty MSL-studiossa Kihniöllä ja äänittäjänä oli Mika Sundqvist.
Mikheil Saakašvili
Saakašvili nousi presidentiksi Eduard Ševardnadzen syrjäyttäneessä verettömässä niin sanotussa ruusuvallankumouksessa. Hän erosi 25. marraskuuta 2007 häntä vastustaneiden mielenosoitusten jälkeen ja asettui ehdolle toiselle kaudelle tammikuun 2008 vaaleissa, joissa sai vähän yli puolet äänistä. Vuoden 2012 vaaleissa hän ei enää asettunut ehdolle. Vuonna 2015 Saakašvilistä tuli Ukrainan kansalainen ja Ukrainan presidentti valitsi hänet Odessan alueen kuvernööriksi. Hän erosi virasta vuonna 2016. Heinäkuussa 2017 presidentti Petro Porošenko vei Saakašvililtä Ukrainan kansalaisuuden, mutta uusi presidentti Volodymyr Zelenskyi palautti sen viikko virkavalansa jälkeen toukokuussa 2019.
Saakašvili on naimisissa hollantilaisen Sandra Roelofsin kanssa. Saakašvili puhuu georgiaa, englantia, ranskaa, venäjää ja ukrainaa, sekä hiukan osseettia ja espanjaa.
Nimi
Monen muun laajasti entisen Neuvostoliiton alueella vaikuttavan tapaan Saakašvilillä on käytössään monta erilaista versiota nimestään riippuen käytetystä kielestä. Alkuperäisen georgialaismuodon lisäksi käytössä ovat venäläinen Mihail Nikolajevitš (Nikolozovitš) Saakašvili ja ukrainalainen muoto Mih’eil Nikolozovytš Saakašvili. Kansainvälisesti käytetään monesti nimen venäläistä muotoa Mihail. Niin georgiaksi, ukrainaksi kuin venäjäksikin hänet tunnetaan lempinimellä Miša.
Uran alkuvaiheet
Saakašvili opiskeli kansainvälistä oikeutta Kiovan valtionyliopistossa Ukrainassa valmistuen 1992. Zviad Gamsahurdian syrjäyttämisen jälkeen hän työskenteli jonkin aikaa Tengiz Kitovanin ja Džaba Ioselianin hallituksessa. Samaan aikaan hän sai Yhdysvaltain ulkoministeriön stipendin opiskeluja varten. Hän suoritti tutkinnon Columbia Law Schoolissa 1994 ja väitteli kansainvälisen oikeuden tohtoriksi seuraavana vuonna George Washingtonin yliopistossa.
Saakašvili oli valmistumisensa jälkeen töissä Patterson, Belknap, Webb & Tyler -lakitoimistossa New Yorkissa. Siellä ollessaan Saakašviliin otti yhteyttä hänen vanha ystävänsä Zurab Žvania, joka Eduard Ševardnadzen lähettämänä etsi lahjakkaita nuoria georgialaisia rakentamaan uutta yhteiskuntajärjestelmää. Saakašvili osallistui joulukuun 1995 vaaleihin yhdessä Žvanian kanssa, ja molemmat pääsivät parlamenttiin Ševardnadzen Georgian kansalaisten unioni-puolueen ehdokkaina.
Saakašvili hankki pian itselleen nimeä toimiessaan puheenjohtajana valiokunnassa, jonka tehtävänä oli luoda uusi vaalijärjestelmä, riippumaton oikeuslaitos, sekä riippumattomat poliisivoimat. Hän sai julkisesti paljon tunnustusta, ja kyselytutkimusten mukaan hänestä oli tullut Georgian toiseksi suosituin henkilö presidentti Ševardnadzen jälkeen. Toimittajien ja ihmisoikeusasiantuntijoiden lautakunta valitsi hänet "vuoden mieheksi" 1997. Tammikuussa 2000 Saakašvili nimitettiin Euroopan neuvoston parlamentaarisen yleiskokouksen varapuhemieheksi.
12. lokakuuta 2000 Saakašvilista tuli Ševardnadzen hallituksen oikeusministeri. Hän aloitti laajat uudistukset Georgian kehittymättömässä rikosoikeus- ja vankilajärjestelmässä, jota vaivasi korruptio. Tästä hän sai kiitosta monilta kansainvälisiltä tarkkailijoilta ja ihmisoikeusaktivisteilta, mutta vuonna 2001 hän joutui kiistoihin talousministeri Vano Tšhartišvilin, turvallisuusministeri Vahtang Kutateladzen ja Tbilisin poliisipäällikkö Soso Alavidzen kanssa, sillä hän syytti näitä lahjonnan vastaanottamisesta liikesopimusten yhteydessä.
right|250px|thumb|Yhdysvaltain presidentti [[George W. Bush ja Saakašvili.]]
Vuodet oppositiossa
Erottuaan hallituksesta ja Ševardnadzen johtamasta Georgian kansalaisten unionista Saakašvili perusti lokakuussa 2001 Yhdistyneen kansallisen liikkeen. Liike oli muiden Euroopan maiden sosiaalidemokraattien kaltainen, lievästi vasemmistolainen puolue.
Georgiassa pidettiin 2. marraskuuta 2003 parlamenttivaalit, joissa sekä paikallisten että kansainvälisten tarkkailijoiden mukaan tapahtui vaalivilppiä. Saakašvili väitti voittaneensa vaalit, ja tätä väitettä tukivat riippumattomien ovensuukyselyiden tulokset. Hän kehotti georgialaisia osoittamaan mieltään Ševardnadzen hallitusta vastaan ja harjoittamaan kansalaistottelemattomuutta. Saakašvilin puolue ja Burdžanadze-demokraatit ryhtyivät yhdessä vaatimaan Ševardnadzen eroa ja uusia vaaleja.
Tbilisissä pidettiin 20.–23. marraskuuta 2003 valtavia mielenosoituksia, joiden yli 100 000 osallistujaa kuunteli Saakašvilin ja muiden oppositiopoliitikkojen puheita. Ševardnadze joutui lopulta toteamaan eroamisen väistämättömäksi. Hän erosi 23. marraskuuta, ja presidentiksi tuli väliaikaisesti parlamentin puhemies Nino Burdžanadze. Tätä vallanvaihtoa on kutsuttu samettivallankumoukseksi ja myös "ruusujen vallankumoukseksi".
24. helmikuuta 2004 Yhdistynyt kansallinen liike ja Yhdistyneet demokraatit yhdistyivät. Uuden puolueen nimeksi tuli Kansallinen liike - Demokraatit. Puolueen poliittisia päätavoitteita olivat eläkkeiden korottaminen, sosiaalisten palveluiden tarjoaminen köyhille, taistelu korruptiota vastaan ja valtion tulojen kasvattaminen.
Presidentti
250px|thumb|Saakašvilin virkaanastujaistilaisuus. Saakašvili voitti 4. tammikuuta 2004 pidetyt presidentinvaalit yli 96 %:n ääniosuudella. Hänestä tuli samalla Euroopan nuorin presidentti. Saakašvilin vaaliteemoina olivat korruption kitkeminen sekä palkkojen ja eläkkeiden korottaminen. Hän on myös luvannut parantaa suhteita ulkomaailmaan. Saakašvili on voimakkaasti länsimyönteinen ja ajaa Georgian jäsenyyttä Natossa ja Euroopan unionissa.
Saakašvili astui virkaan Tbilisissä 25. tammikuuta 2004. Heti seremonian jälkeen hän allekirjoitti määräyksen uudesta valtion lipusta. 26. tammikuuta hän julkisti määräyksen, joka salli Georgian ensimmäisen presidentin Zviad Gamsahurdian ruumiin palauttamisen Groznyista (Tšetšenia) Tbilisiin. Samalla yksi Tbilisin pääkaduista määrättiin nimettäväksi Gamsahurdian mukaan. Saakašvili myös päästi vankilasta 32 Gamsahurdian kannattajaa, jotka olivat olleet poliittisina vankeina siitä lähtien, kun Ševardnadzen hallitus vangitsi heidät vuosina 1993–1994.
Saakašvili aloitti liberaalit talousuudistukset, jotka johtivat joukkoirtisanomisiin valtion ennen omistamista yrityksistä. Nollatoleranssipolitiikka rikollisuuden suhteen kolminkertaisti vankiluvun.
Lupaus maan jälleenyhdistämisestä johti toukokuussa 2004 Aslan Abašidzen hallitseman Adžariaa liittämiseen takaisin keskushallituksen yhteyteen. Sen sijaan kaksi muuta keskushallitusta uhmaavaa aluetta Etelä-Ossetia ja Abhasia pysyivät itsenäisinä ja hakivat turvaa Venäjältä. Vuoden 2006 kesällä Georgian sai haltuunsa osan Abhasiaan kuuluvaa Kodorin solaa.
Tultuaan valtaan Saakašvili aloitti voimakkaan sotilaallisen varustelukampanjan. Vielä vuonna 2003 budjetista 0,7 % meni sotilastarkoituksiin. Vuonna 2006 osuus oli noussut kolmeen prosenttiin ja 2008 se nousi 5,6 prosenttiin. Rahassa lisäys oli nelikymmenkertainen. Asevoimien henkilömäärä nousi vuoden 2004 noin 20 000 miehestä 33 000 vakinaiseen ja 100 000 reserviläiseen. Kalustoon lisättiin uusinta liikkuvaa tykistöä, taisteluhelikopterien määrä kolminkertaistui ja taistelupanssarivaunujen kymmenkertaistui.
Saakašvili on pyrkinyt Yhdysvaltain liittolaiseksi ja Naton jäseneksi. George W. Bushista tehtiin maassa sankari, ja hänen mukaansa on nimetty pääkaupungista sen lentokentälle johtava tie. Georgia lähetti Irakin sotaan yli 2 000 sotilasta ja käytti siihen 600 miljoonaa Yhdysvaltain dollaria.
Loppuvuoden 2007 kriisi ja ennenaikaiset presidentinvaalit 2008
Saakašvilin arvostelu huipentui hänen entisen liittolaisensa Irakli Okruašvilin puheeseen 25. syyskuuta 2007, jossa Okruašvili syytti Saakašvilia lukuisista rikoksista, kuten poliittisten vastustajiensa murhien tilaamisesta. Okruašvili pidätettiin pari päivää myöhemmin, ja hänen pidätyksensä sai aikaan Saakašvilia vastustavia mielenosoituksia. Pidätyksen aikana Okruašvili tunnusti valehdelleensa ja veti syytökset pois Georgian televisiossa näytetyllä nauhalla, ja hänet vapautettiin takuita vastaan. Tämän jälkeen Okruašvili kuitenkin perui aiemman tunnustuksensa ja pakeni perheineen Saksaan.
Saakašvilia vastustavat mielenosoitukset kasvoivat, ja marraskuussa jopa sadattuhannet mielenosoittajat tukkivat pääkaupunki Tblisin kadut. Saakašvili julisti maan hätätilaan 7. marraskuuta 2007, ja poliisi tukahdutti mielenosoitukset. Saakašvilia vastustanut televisiokanava Imedi suljettiin yli kuukaudeksi.
Painostuksen alaisena Saakašvili ilmoitti marraskuun alussa ennenaikaisesti järjestettävistä presidentinvaaleista ja luopui presidentinvirasta 25. marraskuuta 2007. Tänä aikana presidentin virkaa hoiti parlamentin puhemies Nino Burdžanadze. Vaalissa Saakašvilin merkittävimmät vastaehdokkaat olivat kymmenen oppositionpuolueen nimittämä ehdokas Levan Gatšetšiladze ja liikemies Badri Patarkatsišvili. Saakašvili voitti vaalit saatuaan virallisten tulosten mukaan 52,8 prosenttia äänistä ensimmäisellä kierroksella. Yhdysvaltain ulkoministeriön edustaja ylisti tammikuun 2008 vaaleja puutteista huolimatta ensimmäisiksi "kilpailluiksi". Myös Euroopan unioni ja Nato pitivät vaalia rehellisenä. ETYJin vaalitarkkailijoiden mukaan siinä oli "merkittäviä haasteita", mutta vaalit olivat "Georgian kansan vapaan tahdon todellinen ilmaus". Georgian oppositio sen sijaan syytti hallitusta vaalivilpistä ja vaati toisen kierroksen järjestämistä.
ETYJin vaalitarkkailijoiden johtaja, saksalainen diplomaatti Dieter Boden antoi saksalaiselle Frankfurter Rundschaulle haastattelun, jonka mukaan käy entistä ilmeisemmäksi, että tarkoitettu väärentäminen tapahtui vaalien ääntenlaskennan aikana ja että Euroopan turvallisuus- ja yhteistyöjärjestön vaalitarkkailijoiden ennakkoarvio, joka oli myönteinen, ei vastaa todellisuutta. ETYJin edustaja kuitenkin sanoi, että Bodenin kommentit oli irrotettu asiayhteydestään ja että ETYJ pysyy aiemman raporttinsa takana.
Toinen kausi ja vaalitappiot
Syyskuun 2012 parlamenttivaalien lähestyessä miljardööri Bidzina Ivanišvili rahoitti voimallisesti kuuden oppositiopuolueen muodostamaa Georgialainen unelma -koalitiota. Georgialainen unelma voitti enemmistön parlamentissa, Ivanišvilista tuli pääministeri ja Saakašvilin ENM jäi oppositioon. Seuraavan vuoden presidentinvaalit voitti Ivanišvilin suojatti Giorgi Margvelašvili, kun taas Saakašvilin puolueen ehdokas Davit Bakradze sai vain 22 prosenttia äänistä. Vallanvaihdon yhteydessä tuli voimaan myös perustuslain uudistus, jolla presidentin valtaoikeuksia kavennettiin.
Monia Saakašvilin hallinnon jäseniä on pidätetty hänen valtakautensa päättymisen jälkeen. Maaliskuussa 2014 ulkomailla oleskellut Saakašvili kutsuttiin kuulusteltavaksi kotimaahan.
Odessan kuvernöörin virasta eroaminen, karkotus ja paluu
Saakašvili pääsi takaisin Ukrainaan 10. syyskuuta 2017 ilman papereita ja aloitti kiertueen maassa ja protestoinnin presidentti Porošenkoa vastaan. Saakašvilin mukaan Ukrainan kansalliskaarti ja Ukrainan turvallisuuspalvelu ovat presidentti Porošenkon käskystä kaapanneet hänen avustajiaan, joita on hakattu ja kuljetettu pussi päässä takaisin Georgiaan. Saakašvilin liittolaisia on myös estetty pääsemästä maahan ja hänen sukulaisiaan pidätetty. Ukrainan tiedustelupalvelu pidätti hänet joulukuun 2017 alkupäivinä syytettynä yhteyksistä rikollisjärjestöihin, mutta kannattajien sanotaan vapauttaneen hänet.
Vuoden 2018 tammikuussa Saakašvili tuomittiin Georgiassa poissaolevana kolmeksi vuodeksi vankilaan. Tuomion mukaan hän oli yrittänyt peitellä todisteita georgialaisen pankkiirin murhasta. Helmikuussa 2018 Saakašvili pidätettiin Kiovassa ja karkotettiin Puolaan. Kesäkuussa 2018 hänet tuomittiin jälleen Georgiassa poissaolevana vankilaan, nyt kuudeksi vuodeksi. Tuomion mukaan hän oli yrittänyt peitellä todisteita opposition asianajajan pahoinpitelystä.
Artikkelissaan Foreign Policy -lehdessä maaliskuussa 2019 Saakašvili ennusti Venäjän hyökkäävän Putinin laskevan kansansuosion vuoksi Ruotsiin tai Suomeen ja valloittavan saaria kuten Gotlannin tai Arktisia aluei ta.
Ukrainan uusi presidentti Volodymyr Zelenskyi aloitti virkakautensa 20. toukokuuta 2019 ja kahdeksan päivää myöhemmin hänen ilmoitettiin palauttaneen Saakašvilille tämän Ukrainan kansalaisuuden. Seuraavana päivänä Saakašvili palasi Puolasta Kiovaan ja häntä oli vastassa toimittajien lisäksi laulava kannattajajoukko. Toukokuussa 2020 Zelenskyi nimitti Saakašvilin kansallisen uudistusneuvoston johtoon. Georgia kutsui vastalauseena suurlähettiläänsä pois Ukrainasta, koska Georgiassa Saakašvilia odottaa vankilatuomio.
Lokakuussa 2021 Saakašvili palasi Georgiaan. Hänet pidätettiin saman tien.
Naisten Liiga -kausi 2008
Naisten Liiga -kausi 2008 pelattiin 12 joukkueen kaksinkertaisena sarjana. Mestaruuden voitti FC Honka ja sarjan viimeiseksi sijoittunut FC Sport putosi suoraan Ykköseen. Toiseksi viimeiseksi sijoittunut Tikkurilan Palloseura karsi sarjapaikasta Kokkolan Pallo-Veikkojen kanssa säilyttäen liigapaikkansa.
Sarjanousijoita kaudeksi 2008 olivat FC Kontu, FC Kuusysi ja NiceFutis. Kauden 2007 jälkeen SC Raisio luopui sarjapaikastaan ja tilalle nostettiin Turun Palloseura.
Kauden paras maalintekijä oli Kuusysin Nina Hietanen 18 maalillaan. Vuoden liigapelaajaksi valittiin FC Hongan Jaana Lyytikäinen ja vuoden erotuomariksi Kirsi Heikkinen.
Planet Hollywood Resort & Casino
Planet Hollywood Resort & Casino on Hollywood-teeman mukaan rakennettu ja sisustettu hotelli ja kasino Las Vegasissa. Se sijaitsee kuuluisan Las Vegas Stripin varrella. Planet Hollywood avattiin vuonna 1963 nimellä Aladdin Casino & Resort, ja nykyään siellä on 2 567 huonetta, pelikasino, teatteri ja 44 000 neliömetrin ostoskeskus nimeltä Miracle Mile Shops.
thumb|250px|Miracle Mile Shopsin sisätilaa
Vamoose
Vamoose on swazimaalainen hip hop -yhtye, jonka perusti Mdumiseni Simelane (”DJ DD Cool”) tammikuussa 1998. Yhtye julkaisi ensimmäisen singlensä, Get Groovyn vuonna 1999. Yhtyeen sanoitukset ovat sekä englannin että swazin kielillä.
Puna-ara
Puna-ara (Ara macao) on yksi suurimmista aralajeista. Puna-aroja on kaksi alalajia, A. m. macao ja A. m. cyanoptera. Se on sukulaistensa tapaan värikäs. Puna-ara on suosittu lemmikkilintu ja yleinen papukaija eläintarhoissa. Luonnonvaraiset puna-arat ovat sitä vastoin uhanalaisia ja kuuluvat CITES I -lajiliitteeseen. Puna-ara on Hondurasin kansallislintu.
Koko ja ulkonäkö
Puna-ara on noin 81–96 cm pitkä, josta pyrstön osuus on vähintään puolet. Keskimäärin puna-ara on noin yhden kilogramman painoinen. Perusväriltään se on kirkkaan punainen ja sen höyhenpukua koristavat sininen, vihreä ja keltainen väri. Eräs yksilö on elänyt vankeudessa 33-vuotiaaksi.
Esiintyminen
Puna-araa tavataan Keski- ja Etelä-Amerikassa alueella Meksikosta Argentiinan pohjoisosiin saakka 6,7 miljoonan neliökilometrin laajuisella alalla. El Salvadorista laji on hävinnyt.
Choummaly Sayasone
Kenraaliluutnantti Choummaly Sayasone (s. 6. maaliskuuta 1936) oli Laosin presidentti vuosina 2006-2016. Hän oli myös Laosin ainoan puolueen johtaja, Laosin kansan vallankumouspuolueen johtaja.
Puna-ara
Elinympäristö
Puna-ara elää alankometsissä alle 400 metrin korkeuteen saakka. Paikallisesti sitä voidaan tavata kilometrin korkeudella vuoristossa.
Choummaly Sayasone
Sayasone nousi Laosin kuudenneksi presidentiksi kesäkuussa 2006, ja hänet valittiin toiselle viisivuotiskaudelle 2011. Hän oli aiemmin toiminut maansa varapresidenttinä ja puolustusministerinä. Sayasonea edelsi maan presidenttinä Khamtai Siphandon. Yli 80-vuotias Siphandon oli luovuttanut hänelle puolueen johtamisen muutamia kuukausia ennen vuoden 2006 presidentinvaaleja 21. maaliskuuta 2006. Puolueen keskuskomitean jäsen hän oli ollut jo vuodesta 1982.
Puna-ara
Ravinto
Luonnossa elävät puna-arat syövät hedelmiä, siemeniä, pähkinöitä, kukintoja ja mettä.
Choummaly Sayasone
Vuonna 2016 valittiin Bounnhang Vorachit Laosin presidentiksi ja hallitsevan kommunistisen Laosin kansan vallankumouspuolueen (LPRP) johtajaksi Choummaly Saysonen seuraajana.
Puna-ara
Lisääntyminen
pienoiskuva|Puna-aran muna Puna-aran pesä on korkealla suuren puun onkalossa. Emo munii kerrallaan 2–4 munaa, joista poikaset kuoriutuvat 24–25 päivän päästä. Ne oppivat lentämään noin 105 päivän ikäisinä, mutta pysyttelevät vanhempiensa seurassa aina vuoden ikäisiksi saakka.
Erillisverotus
Erillisverotus tarkoittaa verotuksen tapaa, jossa puolisoita verotetaan eri verovelvollisina kumpaakin omista tuloistaan ja varoistaan. Erillisverotuksen vastakohta on yhteisverotus.
Suomessa on nykyisin käytössä erillisverotus, johon siirryttiin vuonna 1976. Sitä aiemmin sovellettiin valtion tulo- ja varallisuusverotuksessa yhteisverotusta. Poikkeuksena olivat vuodet 1935–1942, jolloin vähemmän ansainnutta puolisoa tuloverotettiin erikseen.
Erillisverotuksen käyttöä on Suomessa perusteltu mm. sillä, että avioliitossa noudatetaan omaisuuden erillisyyden järjestelmää. Siinä varat, jotka puolisolla ovat tai jotka hän saa, pysyvät hänen omana omaisuutenaan.
Erillis- ja yhteisverotuksen eroja on käsitelty tarkemmiin artikkelissa Yhteisverotus.
Klokktinden
Klokktinden on Skandeihin kuuluva vuorenhuippu Moskenesin ja Flakstadin kuntien rajalla, Norjan Lofooteilla. Se sijaitsee Festhælvatnetin pohjoispuolella. Sen korkeus merenpinnan tasosta on 863 metriä.
Heikki Marttinen
Heikki Antero Marttinen (4. marraskuuta 1946 Kärkölä – 5. marraskuuta 2010 Iitti) oli suomalainen teollisuusjohtaja. Hän toimi Imatran Voiman johtajana vuosina 1993–1997 ja pääjohtajana 1997–1998, Fortumin pääjohtajana 1998–2000 ja Eimon toimitusjohtajana 2000–2002. Vuodesta 2001 alkaen hän toimi myös pörssiyhtiö Teklan hallituksen puheenjohtajana.
Aix-les-Bains
Aix-les-Bains [ɛks.le.bɛ̃] on kylpyläkaupunki Bourgetjärven itärannalla Ranskassa, noin 80 kilometriä itään Lyonista. Kaupunki perustettiin jo Rooman vallan aikana, jolloin se tunnettiin nimellä Aquae Gratianae. Kaupungin asukasluku (2006) on 27 375 asukasta. Lämpimät rikkipitoiset lähteet tekevät kaupungista suositun turistikohteen.
Ulmanis
Ulmanis on muun muassa seuraavien henkilöiden sukunimi:
Rudolf Eucken
Rudolf Eucken (5. tammikuuta 1846 – 14. syyskuuta 1926 ) oli saksalainen filosofi. Hän toimi professorina Jenassa 1874–1919. Teoksissaan Eucken esitteli idealistista filosofiaa. Hän sai kirjallisuuden Nobel-palkinnon vuonna 1908. Hänet kutsuttiin Suomen Tiedeseuran kunniajäseneksi vuonna 1910.
Juhani Tolvanen
Juhani Tolvanen (s. 1956) on suomalainen toimittaja ja sarjakuvien suomentaja. Hänet tunnetaan Tove ja Lars Janssonin Muumipeikko-sarjakuvien ja Charles M. Schulzin Tenavien pitkäaikaisena suomentajana sekä useiden sarjakuva-aiheisten teosten kirjoittajana.
Tolvanen suomensi yhdessä puolisonsa Anita Salmivuoren kanssa kaikki Tove ja Lars Janssonin Muumipeikko-stripit WSOY:n vuosina 1990–1996 julkaisemaan kokoelmasarjaan. Hän on kirjoittanut myös Janssoneista ja Muumipeikko-sarjakuvasta kirjan Muumisisarukset (2000). Tolvanen on ollut Tenavien pääasiallinen suomentaja vuodesta 1979. Hän on kääntänyt sarjaa sekä Ilta-Sanomiin että kokoelmakirjoihin. Lisäksi Tolvanen on suomentanut monia muita sarjakuvia, muun muassa Benoît Sokalin Tarkastaja Ankardoa, Blueberryn sivusarjoja, Winsor McCayn Pikku Nemo Höyhensaarilla -kokoelmat, useita Disney-sarjakuvia sekä Enki Bilalin, Milo Manaran ja Hunt Emersonin tuotantoa.
Tolvanen on toiminut Suomen sarjakuvaseuran hallituksessa ja oli seuran julkaiseman Sarjainfo-lehden päätoimittajana 1977–1982. Seura myönsi hänelle sarjakuvaneuvoksen arvonimen 1991. Vuonna 2023 Helsingin Sanomain Säätiö myönsi Tolvaselle 40 000 euron apurahan Sanomain sarjakuvien vaiheiden kartoittamiseen vuodesta 1927 nykypäivään.
Uxmal
Nimen oletetaan merkitsevän muinaisella maya-kielellä "rakennettu kolmesti", tosin tästä ei ole täyttä varmuutta ja todellisuudessa se rakennettiin viidesti.
Historia
thumb|Taikurin talo Uxmalin alueella oli ollut asutusta jo noin vuonna 800 eaa., mutta varsinainen kaupunki kehittyi vasta jälkiklassisella kaudella noin 650–1000 jaa. Arkeologisten tutkimusten ja radiohiiliajoituksen perusteella merkittävimmät rakennustyöt tehtiin vuosien 700–1000 välillä. Perimätiedon mukaan kaupungin perusti vuonna 751 Tutul Xiu -ryhmään kuulunut Ah-Kuy-Tok-Tutul-Xiun johtama ryhmittymä. Tutul Xiut tulivat seudulle todennäköisesti nykyisen Tabascon osavaltion alueelta Usumacintajoen alajuoksulta.
Kaupunki kehittyi kahdessa vaiheessa. Ensin se kasvoi maalaiskylästä merkittäväksi poliittiseksi ja hallinnolliseksi keskukseksi. Sen jälkeen siitä kehittyi Jukatanin niemimaan lounaisosia hallinneiden kaupunkivaltioiden merkittävin keskus. Ensimmäisessä vaiheessa kaupunkiin rakennettiin muun muassa erilaisia veden varastointiin suunniteltuja rakennelmia ja toisessa vaiheessa kaikki merkittävimmistä rakennelmista. Ainoa arkeologisten lähteiden perusteella tunnettu Uxmalin hallitsija oli Chan Chak K’ak’nal Ajaw, joka nousi valtaan noin vuonna 890. Hänen väitetään rakentaneen kaikki suurimmat rakennukset.
Tutkijat eivät ole yksimielisiä siitä kuinka kauan Uxmalin valtakausi kesti, mutta vuoteen 1200 mennessä se ja muut Puucin alueen kaupungit oli hylätty. Eräs mahdollinen syy oli Chichén Itzán vallan kasvu.
Ensimmäisen kuvauksen Uxmalin raunioista julkaisi Jean-Frédéric Waldeck vuonna 1836. John Lloyd Stephens ja Frederick Catherwood kävivät siellä vuonna 1841 ja julkaisivat melko tarkkoja ja yksityiskohtaisia piirustuksia. Frank Blom suoritti ensimmäisiä kaivauksia vuosina 1929, 1936 ja 1938. José A. Erosa aloitti 1943 Meksikon opetusministeriön alaisuudessa alueen entisöintityöt.
thumb|Casa de las Tortugas
Hedelmällinen puolikuu
thumb|right|Hedelmällisen puolikuun alue sen laajimman määritelmän mukaisesti. Hedelmällinen puolikuu on Lähi-idässä sijaitseva, Turkin ja Iranin vuorten eteläpuolinen alue. Se kattaa lähinnä Irakin, Syyrian, Libanonin, Israelin ja Jordanian hedelmälliset alueet sekä osia Kaakkois-Turkista ja Lounais-Iranista. Alueella virtaavat Mesopotamian suuret virrat Eufrat ja Tigris sekä muun muassa Syyrian Orontes ja Levantin Jordan. Usein myös Niilin laakso Egyptissä luetaan kuuluvaksi alueeseen.
Hedelmällinen puolikuu on saanut nimensä puolikuuta muistuttavasta muodostaan ja hyvistä viljelyolosuhteistaan, joiden ansioista maanviljelys alkoi kehittyä alueella 11 000–8 000 vuotta eaa. Varsin pian sen jälkeen alkoi myös keinokastelu, joka on suurella osalla alueesta tuottavan maanviljelyn edellytys. Alueelta ovat kotoisin useimmat nykyajan tärkeimmistä viljelykasveista ja kotieläimistä.
Esihistoriallisena ja varhaishistoriallisena aikana alueelle kehittyivät maanviljelyksen myötä ensimmäiset suurkaupungit ja varhaiset sivistyskeskukset, kun maanviljelys teki mahdolliseksi elättää suuria ihmismääriä.
Egyptistä Israelin, Jordanian, Libanonin ja Syyrian Jazirahin kautta Irakiin Persianlahdelle ulottuvan viljavan alueen ala on 400 000–500 000 km² ja väestö nykyään 40–50 miljoonaa.
Maanviljelyn synty alueella
Jääkaudella alueella keräiltiin villiä viljaa. Jo 11 000 eaa. alueella oli kehitetty luonnovaraisten viljakasvien korjaamiseen, käsittelyyn ja säilytykseen sopivia työkaluja ja menetelmiä, Näitä olivat sirppi, huhmar, survin ja jauhinkivet, sekä jyvien paahtotekniikka ja vesitiiviit maanalaiset säilytystilat. Noin 11000–9500 eaa. lienee jo viljelty villejä viljoja.
Radiohiiliajoitusten mukaan ensimmäiset maanviljelyn aiheuttamat muutokset näkyivät noin 8500 eaa., Eläimet kesytettiin noin 11000–8000 eaa.
Syvärauma
Alueella on historiassa ollut raumalaisten virkamiesten ja tehtailijoiden kesähuviloita. Myöhemmin kaupunginosa tunnettiin työväestön asuinalueena ja pirtukaupastaan.
Hedelmällinen puolikuu
Maanviljelyn synty alueella
Maanviljelyn kehittymiseen juuri hedelmällisen puolikuun alueella saattoi vaikuttaa myös gasellien väheneminen metsästyksen myötä, ilmaston muuttuminen suotuisammaksi luonnonvaraisille viljalajeille pleistoseenikauden lopulla, sekä väestönkasvu, joka edellytti uusia ruoanhankintatapoja.
Syvärauma
Kolmesta rakennuksesta koostuvassa Syvärauman koulussa toimiva ala-aste on kaupungin vanhimpia kouluja. Koulun läheisyydessä sijaitsee pienvenesatama. Syväraumanlahden molemmin puolin olevilla laitureilla on kerrallaan satoja veneitä. Syväraumanlahti erottaa kaksi kaupunginosaa, toisella puolella on Otanlahti, joka tunnetaan Raumanmeren juhannus -festivaalien tapahtumapaikkana. Syvärauma sekoitetaan usein Otanlahteen (Otaan), osittain sen läpi kulkevan Syväraumankadun takia. Syväraumankatu ei kuitenkaan sijaitse Syväraumassa, vaan se loppuu Syvärauman sillalle, joka on kaupunginosien raja.
Kvasisota
Kvasisota (engl. Quasi-War) oli julistamaton sota joka käytiin 7. heinäkuuta 1798 alkaen melkein pelkästään Karibianmerellä. Sodassa olivat osapuolina Yhdysvallat ja Ranska. Sota päättyi vuoden 1800 sopimukseen eli Mortefontainen rauhansopimukseen, joka solmittiin 30. syyskuuta 1800. Taustana olivat erimielisyydet, jotka koskivat sopimuksia ja Yhdysvaltojen puolueettomuutta Ranskan vallankumouksen aikaisissa sodissa.
Hedelmällinen puolikuu
Ilmasto ja luonnonolosuhteet
Hedelmällisen puolikuun ilmasto on hyvin vaihtelevaa, mikä on antanut alueelle erityisen monimuotoisen kasviston ja eläimistön. Alueen ilmasto, jossa kosteaa ja leutoa talvea seuraa kuiva ja kuuma kesä, johti erityisesti viljelyyn sopivien yksivuotisten siemenkasvien kehittymiseen. Tällaiset kasvit tuottavat nopeasti suuren siemenen, eivätkä ehdi kasvattaa syömäkelvottomia osia. Alueen kasveissa oli myös paljon kaksineuvoisia lajeja, joita on helpompi jalostaa kuin yksineuvoisia. Ne olivat proteiinipitoisina myös ravitsevampia kuin esimerkiksi Pohjois-Amerikan maissi.
Syvärauma
Syvärauman palveluihin kuuluu muun muassa Lahdenkadulla sijaitsevat ruokakauppa, pizzeria, Syvärauman Pub ja parturikampaamo.
Hedelmällinen puolikuu
Ilmasto ja luonnonolosuhteet
Alueen vaihtelevat pinnanmuodot lisäksi edesauttoivat kasteluviljelyn käyttöönottoa. Vaikka hedelmällisen puolikuun alueella oli ilmeisesti muinaisina aikoina paremmin maanviljelyyn sopiva ilmasto kuin nykyisin, suurella osalla aluetta maanviljely on ollut mahdollista vain keinokastelun avulla.
Osalla varhaisesta viljelyalueesta satoi riittävästi viljan kasvulle ilman keinokastelua, eli yli 200–300 mm. Sademäärä oli riittävä matalilla vuorilla ja heinäaroilla.
Luonnonvaraiset kasvit
Alueen kahdeksan niin sanottua maanviljelyn "perustajakasvia" olivat yksijyvävehnä, kaksijyvävehnä, ohra, linssi, herne, kahviherne, syylälinnunherne ja pellava.
Yksijyvävehnää ja emmervehnää kasvoi keskisestä ja itäisestä Turkista Syyriaan, Libanoniin, Israeliin, Länsi-Jordaniaan, ja Zagros-vuorille Etelä-Iraniin ulottuvalla muinaisella viljelyalueella.
Myös oliivia, viikunaa ja rypälettä kasvoi alueella luonnovaraisena. Useita alueen luonnonvaraisia viljelyyn soveltuvia kasveja kasvoi muuallakin Välimeren ja Euroopan alueella, mutta niitä alettiin viljellä vain hedelmällisen puolikuun alueella; muualle niiden viljely laajeni myöhemmin vasta sen vaikutuksesta.
Eläimistö
Alueella eli monia nykyisten kotieläinten luonnonvaraisia kantamuotoja kuten villejä härkiä, sikoja, vuohia ja lampaita. . Lammas esiintyi alueen keskiosissa, vuohi idässä tai lounaassa, sika pohjoisen keskiosissa ja lehmä länsiosassa.
Maanviljelyn vaikutus
Maanviljelyksen myötä ruokaa saatettiin varastoida, mikä mahdollisti väestönkasvun ja sellaisten ihmisluokkien elättämisen, jotka eivät osallistuneet ruoanhankintaan. Sen myötä alueelle syntyi korkeakulttuureita, joissa kehitettiin ensimmäiset kaupungit ja kirjoitusjärjestelmät.
Arlandan lentoaseman rautatieasema
Arlandan lentoaseman rautatieasema on Arlandabanan-junalinjan asema, joka sijaitsee Arlandan kansainvälisen lentoaseman terminaalien 4 ja 5 välisen Sky Cityn alla. Asemalle liikennöi useita toimijoita, kun muita lentoasemalla sijaitsevia kahta asemaa (pohjoinen- ja eteläinen asema) palvelee vain Arlanda Express -juna. Asema avattiin liikenteelle 24. marraskuuta 1999.
Maastojuoksun maailmanmestaruuskilpailut 2002
Vuoden 2002 maastojuoksun maailmanmestaruuskilpailut järjestettiin 23.–24. maaliskuuta 2002 Dublinissa, Irlannissa.
EnBW
EnBW Energie Baden-Württemberg AG on saksalainen energiayritys. Yritys on julkinen osakeyhtiö, jonka kotipaikka sijaitsee Karlsruhessa Saksassa. EnBW perustettiin 1. tammikuuta 1997 kahden yrityksen fuusioiduttua. Nykyisin se on Saksan kolmanneksi suurin energiayritys. Pääomistajat ovat Électricité de France (EDF) 45 prosentilla ja die Oberschwäbischen Elektrizitätswerke (OEW) myös 45 prosentilla. thumb|Yrityksen pääkonttori sijaitsee [[Karlsruhessa.]]
Vesivoima
EnBW:llä on vesivoimala Rheinfeldenissä ja pumppausasemat Glemsissä ja Schluchseessä. thumb|Rheinhafendampfkraftwerk Karlsruhe
Fossiilisia polttoaineita käyttävät voimalat
EnBW:lla on fossiilisia polttoaineita käyttävät voimalat Altbachissa, Heilbronnissa, Marbach am Neckarissa, Stuttgart-Gaisburgissa ja Stuttgart-Münsterissä, Karlsruhessa. thumb|Philippsburg
Ydinvoimalat
Yrityksen tuottamasta energiasta 52 prosenttia on ydinenergiaa. EnBW:lla on ydinvoimalat Neckarwestheimissa, Obrigheimissa ja Philippsburgissa.
Kuubankutina
Kuubankutina eli alastrim-rokko on yleisvaarallinen tartuntatauti. Sen aiheuttaja on Orthopox-viruksiin kuuluva Variola minor, joka on isorokkoa aiheuttavan Variola majorin vähemmän patogeeninen rinnakkaiskanta. Isorokon tavoin kuubankutina leviää nopeasti ilmateitse tai kosketustartuntana. Kuubankutinan sairastaminen antaa immuniteetin myös isorokkoa vastaan.
Variola minor on Variola-viruksen kannoista harvinaisempi ja kuolleisuudeltaan huomattavasti pienempi. Vaikka kannat ovat sekä patogeneettisesti että itämisajaltaan samankaltaiset, kuubankutinan kuolleisuus jää noin yhteen prosenttiin, kun se isorokolla on keskimäärin 30 prosenttia.
Koska kuubankutina heikentää yleiskuntoa selkeästi vähemmän kuin isorokko, siihen sairastuneet pääsevät pikemmin jalkeille ja voivat sen takia myös levittää tartuntaa nopeammin. Tästä syystä Variola minor levisi 1900-luvun alussa monin paikoin viruksen hallitsevaksi kannaksi, minkä ansiosta kuolleisuus nopeasti väheni.
Kuubankutina saatiin isorokon tavoin hävitetyksi luonnosta 1960-luvun maailmanlaajuisella kampanjalla. Tauti julistettiin hävitetyksi maapallolta toukokuussa 1980.
Robert Varkonyi
Robert Varkonyi (s. 7. lokakuuta 1961 New York) on yhdysvaltalainen pokeriammattilainen. Varkonyi voitti World Series of Pokerin (WSOP) pääturnauksen kahden miljoonan dollarin ykköspalkinnon vuonna 2002. Ennen pokeriuraansa Varkonyi työskenteli investointipankkiirina Brooklynissa.
Varkonyin vaimo Olga pelaa myös pokeria. Olga sijoittui vuoden 2005 WSOP:ssa 238. tilalle. Robert Varkonyi on säännöllinen kolumnisti CardPlayer-lehdessä.Varkoni sijoittui 2007 world series of pokerissa 117 sijalle ansaiten 51,398$.
Syyskuussa 2007 Varkonyin pokeriuran turnausansiot ylittivät 2,0 miljoonaa dollaria
Josie Loren
Josie Loren Lopez (s. 19. maaliskuuta 1987 Miami, Florida) on yhdysvaltalainen näyttelijä. Hänet tunnetaan parhaiten roolistaan Kaylie Cruzina televisiosarjassa Näytön paikka, jota esitettiin vuosina 2009–2012. Hän on esiintynyt myös muun muassa Veronica Marsissa, Castlessa ja Näkijässä.
Lorenin sukujuuret ovat Kuubasta. Hän kävi lukion New World School of the Artsissa, jossa opiskeli draamaa ja näyttämötaidetta. Sen jälkeen hän siirtyi opiskelemaan Kalifornian yliopistoon. Lukioaikana Loren oli cheerleader miamilaisessa cheerleading-joukkueessa. Lorenilla on yksi vanhempi sisko ja kaksi veljeä. Vuonna 2010 OK!-lehti listasi hänet 50 seksikkäimmän sinkun joukkoon.
Loren aloitti uransa Disney Channelilla esiintyen sarjoissa Hannah Montana, Drake & Josh ja Coryn koukerot. Hän ponnahti kuuluisuuteen näyteltyään menestyselokuvassa 17 Again, jonka pääosissa olivat Zac Efron ja Matthew Perry. Vuonna 2009 Loren näytteli elokuvassa Pete lainahöyhenissä. Vuodesta 2014 lähtien hän on ollut vakituisessa roolissa televisiosarjassa Mentalist.
Raimo Matikainen
Raimo Tapani Matikainen (s. 1938) on suomalainen tekniikantutkija. Matikainen on ollut Teknillisen korkeakoulun louhintatekniikan professorina 1980–1996 ja Geologian tutkimuskeskuksen ylijohtajana 1997–2003. Hän on tutkinut kalliomekaniikkaa, kaivostekniikkaa ja louhintamenetelmiä.
Kjerkfjorden
Kjerkfjorden on Moskenesøyan saarella Norjan Lofooteilla sijaitseva vuono. Vuono kuuluu kokonaan Moskenesin kunnan alueelle.
Salon-de-Provence
Salon-de-Provence on kunta Etelä-Ranskan Provencessa. 43 771 asukkaan kaupunki (2012) kuuluu Bouches-du-Rhônen departementtiin Provence-Alpit-Rivieran hallintoalueella.
Salon-de-Provence oli antiikin ajan linnavuori ja sitten oppidum, joka muodostui suolakauppareitin varteen. 500-luvulla eaa. se oli fokaialaisten vallassa. 900-luvulla jaa. se tunnettiin nimellä Villa Salone ja oli Arlesin arkkipiispojen hallinnassa. Nykyisin Salon-de-Provence tunnetaan erityisesti Nostradamuksen viimeisten vuosien asuinpaikkana, jonne hänet on myös haudattu. Hänen talonsa toimii museona, ja joka kesä kaupungissa järjestetään Nostradamus-aiheinen festivaali.
Kaupungin vanhaa osaa kiertää yhä muuri, ja sinne kuljetaan 1600-luvulta peräisin olevien porttien Porte de l’Horloge ja Port Bourg Neuf kautta. Arlesin piispojen asuinpaikkana ollut ja kaupungin symboliksi muodostunut Château de l’Emperi on myös muurien sisällä.
Luettelo Ornen kunnista
border|right|200px|Ornen sijainti Tämä on luettelo Ornen departementin kunnista Ranskassa. Departementissa on 500 kuntaa.
Peristéri (Attika)
Peristéri on Kreikan kaupunki ja samanniminen kunta (Δήμος Περιστερίου, Dímos Peristeríou), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 10,050 neliökilometriä ja väkiluku 139 981 (vuonna 2011).